gravør
En gravør er en håndværker, der er specialiseret i at fremstille gravering. Håndværket er ligeså gammelt som menneskeheden. Der skelnes i nyere tid normalt mellem stempel-, skrift- og stålgravering. Uddannelsen var i Danmark indtil 1998 en erhvervsuddannelse til metalsmed med specialet gravør. Efter 1998 er uddannelsen blevet en ren mesterlære på værkstedsbasis.